💜💜සිංහල පරිවර්තනය : සුලෝචනා ජයකොඩි💜💜
ඉතින්,
තුන්වන කොටස අපි සතියකට තුන් පාරක්වත් හම්බවෙමු.
මොකක්?
ආදරේ... අපි ඒක හරියට කරලා බලමු.
ඔයා හැම තිස්සෙම ඔහොම ඇලිලා ඉන්න කෙනෙක්ද?
ඔයා මොකක්ද කිව්වේ?
මට ඔයාව බඳින්නවත් යාලු වෙන්නවත් කිසිම අදහසක් නෑ.
කොහෙත්ම නෑ.
ඉතින්,
ඔයා මාව වැරදියට තේරුම් අරන් වගේ.
මම කිව්වේ මම ඔයාට උදව් කරන්නම් කියලා...
ඉතින් මම කියන්නේ මට ඔයාගේ උදව් එපා කියලා.
පොඩ්ඩක්වත් නැද්ද? පොඩ්ඩක්වත් නෑ.
එහෙනම් එදා රෑ ගැන මොකද කියන්නේ?
අපි දෙන්නම සතුටු වුණා කියලා හිතමු.
අපි ඒ ගැන සැහැල්ලුවෙන් හිතමු.
කෑගහන්නේ නැතුව ඉන්නවා. මිනිස්සු බලනවා.
හිතාගන්නත් බෑ.
මේක මහා විහිළුවක්නේ.
එයාට කිසිම උදව්වක් එපාලුද?
සැහැල්ලුවෙන් හිතන්නලු?
මම බලාගන්නම්, ඔයා විවේක ගන්නකෝ.
එයා හැමදේම අත ඇරලා මේ විදියට ජර්මන් යන්නද හදන්නේ?
ඇත්තටම...
එයා වෙන මිනිහෙක් එක්ක ඉද්දිත් මම නොදැක්කා වගේ හිටියා.
දන්නවද? කමක් නෑ. කොහොමත් මේක හොඳටයි වෙන්නේ.
අපි අපේ පාඩුවේ යමු.
මොකක්? මිනිහා කොහෙද ගියේ?
ලේකම් ගෝ.
ලේ... ආ?
මිනිහා කොහෙද ගියේ?
එයා ඇත්තටම එහෙම කිව්වද? තාත්තා?
මම ඔයාට කිව්වනේ.
එයා ඉන්නේ වෙනම ලෝකෙක.
මට හැමදාම එයාව ඔෆිස් එකේදි මුණගැහෙනවා.
එයා සභාපතිතුමා. මම නිකන්ම සේවිකාවක්.
එයා වගේ කෙනෙක් එකපාරටම මේ එයාගේ ළමයෙක් කියලා පිළිගනියිද? ඒකේ තේරුමක් තියෙනවද?
අනේ මන්දා, ඔයාගේ මුරණ්ඩුකමනම්...
එයාට වැඩක් නැති ගෑනියෙක්ට
පිරිමියෙක් කසාද බඳින්න අහයිද?
ඔයා හිතන්නේ එයා එහෙම ඇහුවේ ඔයාට කැමති නිසා කියලද?
අනේ මන්දා, එහෙනම් ඇයි?
වගකීම නිසා.
ඒක පැහැදිලිවම වගකීමක් විදියට කරපු දෙයක්.
කොහොමත් මගේ බඳින්න අදහසක් තිබුණේ නෑ, නිකන් බොරුවට බලාපොරොත්තු තියාගන්න ඕන නෑනේ.
මිස් හී වොන්.
පොඩ්ඩක් ඉන්න, මම පස්සේ ගන්නම්.
ඔයා මොකද මෙහේ කරන්නේ?
මම මේ පැත්තෙන් යන ගමන් හිටියේ.
ඔයා කෑවද?
මේ තියෙන්නේ ඔයා ඉල්ලපු ජෑං හී වොන්ගේ අයදුම්පතයි ලියකියවිලියි.
මේ බබාව ප්ලෑන් කරලා හදපු එකක් නෙවෙයි.
වැදගත්ම වෙලාවකදි,
ජීවිතේටම එක පාරක් ලැබෙන අවස්ථාවකුයි මේ අලුත් ජීවිතෙයි දෙකම එකට ආවා.
ඔයා මේ සල්ලි බලාගෙනද කරන්නේ?
නැත්තම් පිරිමියෙක්ව අල්ලගෙන සමාජේ ඉහළට යන්නද හදන්නේ?
අද මම ගෙවන්නම්.
කැමති දෙයක් ඕඩර් කරන්න.
මමනේ එන්න කිව්වේ, ඒ නිසා මම ගෙවන්නම්.
එපා, ගිය පාර ඔයානේ මට මස් අරන් දුන්නේ.
අනෙක, අද මට පඩි හම්බුණා.
ඔයා තීරණයක් ගත්තද?
මම හිතන්නේ තාමත් මට වටින්නේ මගේ ජීවිතේ විතරයි.
ජීවිතේ මට ඉගැන්නුවා,
සමහරුන්ට ආශිර්වාදයක් වෙන දරුවෙක් තවත් සමහරුන්ට බරක් වෙන්න පුළුවන් කියලා.
සමහරුන්ට බරක් වෙන්න පුළුවන්.
ඔයා ලෑස්ති වුණාම ආයෙත් දරුවෙක් හදාගන්න පුළුවන්.
ආයෙත්?
තාත්තා මොකද කියන්නේ? එයා විරුද්ධ නැද්ද?
එයා තාම දන්නේ නෑ.
මේක මගේ තීරණයක් විතරයි.
මේක කල් අරින එකෙන් වෙන්නේ ගෑනු කෙනාගේ ඇඟට අමාරු වෙන එක විතරයි.
පිරිමින්ට මොනවා කරන්නද? අපි වෙනුවෙන් බඩ උස්සන් ඉන්න එයාලට බෑනේ.
කෑම එක නිවෙනවා.
එයා තනියම ඇවිත් හිටියේ, ටිකක් බීලත් හිටියා වගේ.
මට සමාවෙන්න.
නැගිටින්න, මම ඔයාව ගෙදරට ඇරලන්නම්.
මට තනියම යන්න පුළුවන්.
මුරණ්ඩු නොවී ඉන්නවා.
කොච්චර අමාරු වුණාද මට කතා කළේ?
මම තනියම හොඳට හිටියා.
ඔයා මේ මොනවද කියන්නේ?
ගිහින් එන්නම්.
මම මේකට ගෙවන්නම්...
ඔයාගේ මහන්සියට ස්තූතියි.
අම්මා!
ඇයි ඔයා හැම තිස්සෙම කියන්නේ ඔයා හැමදේම තනියම කරනවා කියලා?
ඔයාට මොකද වෙලා තියෙන්නේ?
ඔයා ඔහොම හැසිරෙනකොට මට අපහසුයි.
මම ඔයාට පිට කෙනෙක්ද?
ඔයා මාව විශ්වාස කරන්නේ නැත්තම්, වෙන කාව විශ්වාස කරන්නද?
ඒක ඔයාගේ ප්‍රශ්නයක් අම්මා.
ඔයා කාවවත් ළං කරගන්නේ නෑනේ,
ඒකෙන් වෙන්නේ ඔයා වටේ ඉන්න හැමෝටම පිස්සු හැදෙන එක විතරයි.
ඉතින්,
ඒ නිසාද තාත්තා පිට ගියේ?
ඒකද හේතුව?
ඇයි ඔයා මගේ වචන පටලවන්නේ?
ඔයා අදහස් කළේ ඒකනේ, නේද?
ඔයා දැන් මට වැරැද්ද පටවනවා නේද?
ඒ කියන්නේ ඔයා කියන්නේ මේ හැමදේම මගේ වැරැද්ද කියලනේ!
ඔව්.
මම කවදාවත් ඔයාගේ කැපවීම ඉල්ලුවේ නෑ.
මට ඕන වුණේ පොඩි ඇගයීමක් හරි හිනාවක් හරි විතරයි.
ඔයා කොහොමද අන්තිම මොහොත වෙනකම්ම ඔයා ගැන විතරක් හිතන්නේ?
මම ඔයා වුණා නම්,
මම කවදාවත් ඔයා වගේ ජීවත් වෙන්නේ නෑ, තේරුණාද?
ඔයා ඉන්න ඕන වුණේ මගේ පැත්තේ.
හැමෝම මට පිටුපෑවත්,
ඔයා මාත් එක්ක ඉන්න තිබුණා!
නරක ළමයා.
හී වොන්, මේක බොන්න.
එයා හරි ආත්මාර්ථකාමියි.
එයාට කොහොමද එච්චර ගාණක් නැතුව ඉන්න පුළුවන්?
එයා ඉස්සරත් ඔහොමමයි.
තමන්ගේ දුවට දරුවෙක් හම්බවෙන්න ඉන්නවා කියන එක එයාට වැඩක් නෑ.
ඒත් මට ඊටත් වඩා තරහා යන්නේ
මාත් අම්මා වගේ වෙයි කියලා.
එයා කිව්වා වගේ මටත් අන්තිමට පසුතැවෙන්න වෙයිද දන්නේ නෑ.
ඔයා...
ඒයි මෝඩියේ!
ඔයා ඇයි ඒ ගැන වද වෙන්නේ?
ඔයා ඒ තීරණේම ගත්තා කියලා ඒක ඒ විදියටම වෙන්නේ නෑනේ.
ඔයා ඔයාගේ අම්මා නෙවෙයි.
බබෙක් හිටියත් ඔයාට හොඳට ඉන්න පුළුවන්. ඉතින් ඇයි බැරි?
ඔයාට ඕන දේ කරන්න.
කවුරු හරි ගල් ගැහුවොත්, මම ඔයා වෙනුවෙන් ඒවා බාරගන්නම්.
ඔයාට බබා හම්බුනොත්, මම හදන්න උදව් කරන්නම්.
ඒ නිසා ඔයාට ඇත්තටම යන්න ඕන පාරේ යන්න. හරිද?
හරි.
ස්තූතියි.
දැන් මොකද කරන්නේ?
ඔයා ඒක තියාගන්නේ නෑ නේද?
ඔයා අර මනුස්සයාව බඳින්න හිතන් ඉන්නවද?
නෑ, එහෙම දෙයක් නෑ.
ඒයි, ගෙදර යන්නේ නැද්ද?
මෙහේ ඉන්නවද?
කොහොම වුණත් මම ඔයාගේ ලේකම්නේ.
මගේ ලොක්කා මූණ එල්ලන් ඉද්දි මම කොහොමද ගෙදර යන්නේ?
මොකක්ද ප්‍රශ්නේ?
මොකක්ද අවුල? මට කියන්න.
ඔයා කවදාවත් අම්මත් එක්ක රණ්ඩු වෙලා තියෙනවද?
අම්මත් එක්ක රණ්ඩු වුණේ නැති කවුරුහරි කොරියාවේ ඉන්නවා නම් ඉස්සරහට එන්න කියන්න.
එහෙම කෙනෙක් ඉන්නවා නම් මම දවසම අත්පුඩි ගහනවා.
මට අම්මගෙන් හොඳට බැනුම් අහලා තියෙනවා.
කට ගහගෙන ආවට දඬුවම් විඳලා තියෙනවා, කෝටු පාරවල් කාලා තියෙනවා.
ගැහෙන සීතලේ යට ඇඳුම පිටින් එළියට දාලා තියෙනවා.
නෑ, ඒක නෙවෙයි.
මම කිව්වේ හිත රිදෙන විදියේ රණ්ඩු.
ඔයා ඔයාගේ අම්මත් එක්ක රණ්ඩු වුණාද?
නෑ, එහෙම නෑ. මම නිකන් ඇහුවේ.
රණ්ඩු වෙලා හිත රිදුනද?
තිබෙනවා. ඒක කොහොමද?
ඒක රිදෙනවා, මටත් අම්මාටත් දෙන්නටම.
අපි වචන වලින් දෙන්නටම රිද්දගන්නවා, ඉතින් රිදෙනවා තමයි.
ඒත් ඔයා දන්නවනේ ඒ තුවාල සනීප වෙනවා කියලා?
තුවාලේ සුද්ධ කරලා, ප්ලාස්ටර් එකක් දාලා, දවස් ටිකක් ඉන්න,
එතකොට අලුත් හමක් එනවා.
ඉතින්,
ඒ නිසා තුවාල වුණාට පස්සේ වෙන දේ තමයි වැදගත්.
දවස් ගාණකින් අලුත් හමක් ආවේ නැත්තම්?
එහෙනම් ඒක සනීප වෙනකම් ඉවසීමෙන් ඉන්න වෙනවා.
ඔයා අම්මත් එක්ක රණ්ඩු වුණා නම්, ඉක්මනට යාළු වෙන්න.
ඔයාට දැන් වයස කීයද, තාම අම්මත් එක්ක රණ්ඩු වෙනවද?
ඒක නෙවෙයි මම...
කොහොම හරි, ස්තූතියි.
ස්තූති... මොකක්ද? මට ඇහුනේ නෑ.
ස්තූති... මොකක්ද?
ලේකම් ගෝ, දැන් ගෙදර යන්න.
ඔයා මට පිස්සු වට්ටනවා.
යනකොට ලයිට් ඔක්කොම නිවලා යන්න.
මට ගොඩක් රිදුනා.
මට රිදුනා!
අනේ නිකන් යන්න.
ඔයා කොහොමද...
තිබහ තියෙන කෙනානේ ළිඳ හාරන්න ඕන.
මම කැමතියි කියලා ඔයා බෑ කිව්වත්, අපිට යාළුවෝ වගේ ඉන්න බැරිද?
බෑ.
මම ඔයාට කතා කරන්න උත්සාහ කළේ නෑ නෙවෙයි...
ආ, ඕන දෙයක්.
අපි කිස් කරලත් තියෙනවා. මොන වගේ යාළුවොද ඒ?
මට ඕන
ඕන වෙලාවක ඔයාගේ සීමාව පන්නන්න පුළුවන් කෙනෙක් වෙලා ඉන්න.
මේක මට හරි නෑ වගේ.
ඔයාට පෙම්වතියක් ඉන්නවද?
නැත්තම් කැමති කෙනෙක්? ආ?
කෙනෙක් හම්බුනොත් මට කියන්න.
එතකොට මට තව ටිකක් ට්‍රයි කරන්න පුළුවන්නේ.
ඒයි, හ්වං මි රාන්.
මේක නම් මහ කරදරයක්.
ඇයි ඔයාගේ හැඟීම් හංගගෙන ඉන්නේ?
වැඩිය හිතන්න ගියොත්, ඔයාට හොඳ අය මග හැරෙයි.
මාව මතක් වෙයිද?
සභාපතිතුමාට එළියට එන්න කියනවා!
කිරි දෙන අම්මා කෙනෙක්ට බොන්න දුන්නද? තමුසෙට පිස්සුද?
මොකද මේ කරන්නේ?
සභාපතිට කතා කරනවා. දැන්ම එන්න කියනවා!
අතාරිනවා! ඔයාට මෙහෙම කරන්න බෑ.
මාව අතාරිනවා! එළියට එනවා!
මම නිකන් ඉන්නේ නෑ.
මම නඩු දානවා! මේ උදේ ලොකු කලබලයක් වෙලා වගේ
සභාපතිතුමාට එළියට එන්න කියලා.
ආරංචි විදියට එයා බියර් තොග යවන එක වැඩි කරලා
ප්‍රසූත මධ්‍යස්ථාන වලට නිකන් බෙදලලු.
නිකන් අවුල් සහගතයි වගේ නේද?
දැක්කනේ?
එදත් අදත්, එයා එයාට ඕන දේ කරනවා.
හැමදාම ප්‍රශ්න ඇති කරපු කන්ග් ඩූ ජුන්, තේහාන් එකේ සභාපති වෙනවා?
ඒක සභාපතිතුමාගේ නියෝගයක්.
අපිට බලන් ඉන්න වෙනවා.
එයා හිතුමතේට බඩු යැව්වද නැත්තම් නිකන් බෙදුවද කියන එක නෙවෙයි,
ඒ කිසි දෙයක් වැඩක් නෑ.
වැදගත් වෙන්නේ ගෑනු කෙනෙක්ට මත්පැන් දුන්න එක. අපි ඒක කොටු කරගන්න ඕන.
ප්‍රසූත මධ්‍යස්ථානයේ හංගගෙන ඉන්න ගෑනු කෙනෙක්.
කන්ග් ඩූ ජුන්ගේ අනියම් දරුවෙක්.
ඇමක් තියෙනවා නේද?
කොහොමත් මිනිස්සු තීරණ ගන්නේ ලිපි කියවලානේ.
ම්...
මම කොහොමත් හරි වෙලාව බල බල හිටියේ.
'හරි වෙලාව' කියලා දෙයක් නෑ.
වෙලාව හදාගන්න ඕන අපිමයි.
අංකල් ඒකට දක්ෂයිනේ.
හරියට අවුරුදු 15 කට කලින් වගේමයි.
ඒත් අයියාට අහු වුණොත්...
මම ඔයාට උදව් කරන්නම්.
දැන් තේහාන් ගෲප් එක අල්ලගන්න කාලේ හරි වගේ.
ඇයි ඔයා ඔච්චර හදිස්සි?
මම නිකන් හිටියොත්, ඊළඟට තනතුර යන්නේ සේ හ්යොන්ට.
ම්...
එච්චර දෙයකින් සෑහීමකට පත් වෙන්න තරම්
මගේ ජීවිතේ මට ගොඩක් වටිනවා.
මම කවදාවත් ඔයාගේ කැපවීම ඉල්ලුවේ නෑ.
මට ඕන වුණේ පොඩි ඇගයීමක් හරි හිනාවක් හරි විතරයි.
ඔයා කොහොමද අන්තිම මොහොත වෙනකම්ම ඔයා ගැන විතරක් හිතන්නේ?
මම ඔයා වුණා නම්,
මම කවදාවත් ඔයා වගේ ජීවත් වෙන්නේ නෑ, තේරුණාද?
මම ඔයාට කිව්වා පදනමේ වැඩයි පාඩු වෙන ව්‍යාපාරයි නවත්තන්න කියලා.
මොකක්ද අර ප්‍රසූත මධ්‍යස්ථානයේ කතාව?
තනි වුණ අම්මලාට හදපු නිවාසෙ?
ඔයා කතා කරන්නේ පුණ්‍යාධාර වැඩක්වත් කරගන්න බැරි කෙනෙක් ගානට දාලනේ.
පුණ්‍යාධාර දෙන එක නෙවෙයි ප්‍රශ්නේ,
සමහර සංවිධාන නිසා,
ලේසියෙන්ම නරක නමක් එන්න පුළුවන්.
මූ යොන්ග් ළඟකදි ඉඳන් පත්තරකාරයෝ පස්සේ යනවා කියලා ආරංචියි.
බය වෙන්න එපා.
ගිය පාර වගේ මම නිකන් ඉන්නේ නෑ.
හොඳයි.
නෑනා එක්ක මොකුත් ප්‍රශ්නයක් නෑනේ?
ඇයි එහෙම අහන්නේ?
ඔයාගේ අයියාට වුණ දේත් එක්ක,
එයා තාම තරහින්ද දන්නේ නෑ.
ආ, ඒක දැන් ඇති.
ඔයාගේ අම්මා ආයෙත් මොකක් හරි පටන් අරන් වගේ?
අම්මා?
මැඩම්.
මේ තියෙන්නේ චොන්ග්ඩම් වල ග්‍රේස් එකෙන් එවපු විස්තර.
ඉල්ලපු විදිහටම, එයාලා ප්‍රසිද්ධ පවුල්වල හොඳම අයව
තෝරලා තියෙනවා.
ආ, ඇත්තටම?
කෝ බලන්න.
දේශපාලඥයෙක්ගෙ ළමයෙක්, හොස්පිට්ල් ඩිරෙක්ටර් කෙනෙක්ගෙ දුවෙක්...
මේගොල්ලන්ගෙ මූණු...
මට ඕන ගුණ යහපත්කම විතරයි!
මොකක්? මිස්ටර් ලී? මිනිහට පිස්සු හැදිලද?
එයාට යන්න කියන්න.
මට ද්‍රෝහි වුණාම වෙන්නේ මොකක්ද කියලා එයාට පෙන්නන්න.
අම්මපා.
මගේ දෙවැනි ලේලිත් එයා වගේ වුණොත් මට සැනසීමක් ලැබෙන එකක් නෑ.
අපේ ඩූ ජුන්ව බලාගන්න පුළුවන්
අහිංසක, වැදගත් කෙල්ලෙක් නැද්ද?
ඇයි, ඔයාට කියන්න දෙයක් තියෙනවද?
වයිස් චෙයාර්මන් කන්ග් මූ යන්ග් ගැන
හොඳ ආරංචි නෙවෙයි තියෙන්නේ.
එයා එක්ක වැඩ කරන එක හොඳයිද?
ඔයා කවදාවත් ගස් වවලා තියෙනවද?
මොකක්?
ගස් හදනකොට අතු කප්පාදු කරනවා කියලා දන්නවා නේද?
ආ, ඔව්.
එතකොට කපලා දාන්නේ මැරුණ අතු විතරක් නෙවෙයි. හොඳ අතුත් කපන්න ඕන.
ඇයි එහෙම කරන්නේ?
ඒවා ඕනවට වඩා පෝෂණය උරා ගන්න නිසාද?
මුලින්ම ඒගොල්ලො එකට හැදෙන්න ඕන,
ඒත් කොච්චර ශක්තිමත් වුණත්, ඕනවට වඩා පෝෂණය උරාගන්නවා නම්,
ඒවා බාධාවක් වෙනවා.
අන්න එතකොට තමයි කපලා දාන්න ඕන.
මම කපන්න ඕන වෙලාව කලින්ම තීරණය කරලයි තියෙන්නේ.
මේක ගොඩ කාලෙකින් හදන ඒල් බියර් එකක් නිසා,
තිත්ත ගතිය පුළුවන් තරම් බැලන්ස් කරන්න IBU අගය තව ටිකක් අඩු කරමු.
හරි, තේරුණා.
මාර්කටිං ප්ලෑන් එකට,
ට්‍රෙන්ඩි බාර්, ඉමෝෂනල් පබ් වගේ අලුත් තැන් ඉලක්ක කරමු.
හරි, මම ඔයා කිව්ව විදිහට ඒක බලලා විස්තර කියන්නම්.
ප්‍රසිඩන්ට්.
ලොකු ප්‍රශ්නයක් වෙලා තියෙන්නේ.
100% ඇරෝමා හොප්ස්
ප්‍රීමියම් ඒල් බියර්
තිත්ත අඩුයි, රසය වැඩියි.
100% ඇරෝමා හොප්ස් වලින් හදපු ප්‍රීමියම් ඒල් බියර්!
ඩ්‍රාෆ්ට් බියර් වේව් වේව් බියර්!
100% ඇරෝමා හොප්ස් සහ ප්‍රීමියම් ඒල් බියර්.
මේක අපේ එක වගේමයි නේද?
ඔයාලා මාර්කට් රිසර්ච් එක හරියට කළාද?
ඔව්, අනිවාර්යයෙන්ම.
අපි අලුත් ප්‍රොඩක්ට් එක ප්ලෑන් කරන තැන ඉඳන් මේ වෙනකම්ම තරඟකාරයන් ගැන හොයමින්
මේක රහසක් විදිහට තියාගත්තා.
එතකොට මේ අදහස ලීක් වෙන්න ඇතිද?
ඒක වෙන්න බැරි දෙයක් සර්.
ඇත්තටම, එහෙම වෙන්නත් පුළුවන්.
එයාලා අපිට කලින් රිලීස් කරලනේ.
අපි කොපි කළා වෙන්න විදිහක් නෑ.
මේක වැරැද්ද කාගෙද කියලා හොයන වෙලාව නෙවෙයි.
අපි ඇත්ත දැනගන්න ඕන.
කවුද මේක බාරව හිටියේ?
බලන් ගියාම, මේකේ මැනේජර් ජර්මන් යන්න තේරුණ කෙනා නේද?
මැනේජර් ජෑන්ග් හී වොන්ද?
ජර්මන් යන්න තේරෙන්න කලින්,
මේ අලුත් ප්‍රොඩක්ට් එකට බෝනස් පොයින්ට්ස් ලැබෙනවා නම්,
කොපි කළා කියන්න ලොකු ඉඩක් තියෙනවා නේද?
දැන්...
ඒක මහ විකාර කතාවක්නේ.
කොහොමද කන්සෙප්ට් එකයි රෙසිපි එකයි දෙකම එකපාර එක වගේ වෙන්නේ?
අපි මාස ගාණක් නිදි මරාගෙන මේකට මහන්සි වුණා.
මම කොපි කළොත් අහුවෙන බව දැන දැන ඇයි මම එහෙම කරන්නේ?
ඇයි මම? බෝනස් පොයින්ට්ස් ගන්න.
බෝනස් පොයින්ට්ස්? ඇත්තටම?
නෑ... වෙන්න බෑ.
ඔයාට ජර්මන් යන්න ඕන වුණානේ?
බෝනස් පොයින්ට්ස් ගන්න කොපි කළා නේද?
ටීම් ලීඩර්.
මේ අලුත් ප්‍රොඩක්ට් එකේ ලකුණුත්
ඔයාගේ ජර්මනි ඇප්ලිකේෂන් එකට එකතු වෙනවා කියලා කතාවක් යනවා.
මේක ඉක්මනට ඉවර කරලා ජර්මන් යන්න පුළුවන් වෙයි කියලා හිතුවද?
අනේ ටීම් ලීඩර්.
ඔයා කියන ඒවා සැර වැඩියි.
ඇත්ත, ජර්මන් යන්න කොච්චර ආස වුණත්,
මැනේජර් එච්චර පහත් වෙයි කියලා මම හිතන්නෑ.
ඇයි නැත්තේ?
දැන් බලද්දි එහෙම වෙන්නත් පුළුවන්.
ඇයි ඇසිස්ටන්ට් මැනේජරුත් එයාට විරුද්ධව කතා කරන්නේ?
ටිකක් කල්පනා කරලා බලන්න.
එයා හින්දා අපේ මුළු ටීම් එකම අමාරුවේ වැටෙන්න යන්නේ.
ඔයා හින්දා අපේ ටීම් එක ගැනම පරීක්ෂණයක් තියන්න යන්නේ, තේරුණාද?
ෂික්, මම ඒක අහන්න හොඳ නෑ.
මම නිසා එයාට දඬුවම් ලැබෙන එකක් නෑ නේද?
අම්මපා. අයියෝ.
ඔයා මාව බය කළානේ! මම ගැස්සිලා ගියා.
මොකද මේ?
කොහෙද මේ යන්නේ?
නෑ, කොහෙවත් නෑ.
ඉතින් මෙනවිය ජෑන්ග් හී වොන්, ඇයි මේ පැත්තේ?
මම ආවේ ප්‍රසිඩන්ට්ව හම්බවෙන්න.
එහෙනම් ඇතුළට එන්නකෝ.
වාඩි වෙන්න.
ඔයාට මගෙන් මොකක් හරි උදව්වක් ඕනද?
නෑ.
මම කොපි කළේ නෑ.
දැන් ආවේ නිදහසට කරුණු කියන්නද?
විස්තර කරලා වැඩක් නෑ. අපිට දැන් ඕන ප්‍රශ්නේ විසඳගන්න.
එහෙනම්,
මම වගකීම භාරගන්නම්.
වගකීම? කොහොමද?
මම මේක ඉක්මනට විසඳන්නම්.
හැබැයි මට විතරක් දඬුවම් දෙන්න.
අපේ ටීම් එකේ කාගෙවත් වරදක් නෑ.
මෙනවිය ජෑන්ග් හී වොන්.
ඔයා කවුරු කියලද හිතාගෙන ඉන්නේ?
හැමදේම තනියම කරන නිසා, මේ ප්‍රශ්නෙත් තනියම විසඳන්න පුළුවන් කියලද හිතන්නේ?
මම එහෙම අදහස් කළේ නෑ... අපිට වෙලාව මදි නිසා,
අලුත් කන්සෙප්ට් එක හදපු ගමන් මට එවෙලේම රිපෝට් කරන්න.
ලෑස්ති වුණ ගමන් අරගෙන එන්න.
පෞද්ගලිකවමද?
ඇයි? තමන් ගැන විශ්වාසයක් නැද්ද?
හරි, මම කරන්නම්.
මේ මොන මගුලක්ද වෙන්නේ?
ඒකනේ. මැනේජර් ජෑන්ග් දක්ශයි කියලා හැමෝම දන්නවා.
ඇත්ත දන්නේ මැනේජර් ජෑන්ග් විතරයි.
ඒ වුණාට කොපි කළා වෙන්න බෑ.
ඔයාලා දැක්කනේ එයා අපිත් එක්ක වැඩ කරපු විදිහ.
කොහොම වුණත්, ඇතුළට යන්න කලින් ටිකක් මෙතන ඉමු.
වාඩි වෙන්න, වාඩි වෙන්න.
ඔයාට පොඩ්ඩක් රෙස්ට් එකක් ගන්න ඕන වෙලා නේද?
ටීම් ලීඩර් දැක්කොත් බනීවි කියලා බයයි.
කමක් නෑ. කොහොමත් ඇතුළේ ලොකු ප්‍රශ්නයක්නේ යන්නේ.
ඈ? ටීම් ලීඩර්?
කොහෙද?
සොරි, මට වැරදුණා.
ඔයා ටීම් ලීඩර් කිව්වට මම නැගිට්ටේ නෑ.
මමත් නෑ. සහෘදෙයෙක්
අමාරුවේ වැටිලා ඉද්දි.
මට මෙහෙම නිකන් ඉන්න බෑ!
යමු ඉක්මනට වැඩ කරන්න! යමු!
යමු යමු. හරි.
දැනටමත් ඉවරද?
මේක අපේ ටීම් එක වෙන ප්‍රොජෙක්ට් එකකදි සාර්ථක වෙච්ච රෙසිපි එකක්.
මේ ඒල් බියර් එකටත් මේක හොඳට ගැළපෙයි.
මේක හරි යන්නෑ. මොකක්?
ආයෙත් ට්‍රයි කරන්න.
මට හදිසි වැඩක් තියෙනවා යන්න.
ප්‍රසිඩන්ට්, පොඩ්ඩක් ඉන්න.
ඇයි මොකද?
මේ...
මම එකපාරටම ඔයාව අල්ලගත්තට සොරි...
ඉක්මනට කරන එක නෙවෙයි, හරියට කරන එකයි වැදගත්.
ඒත් මේකට ඇයි මෙච්චර සීරියස් වෙන්නේ?
ෂා, කැන්ටිමේ කෑම නියමයිනේ.
කාබෝහයිඩ්‍රේට්, ප්‍රෝටීන්, ෆැට් ඔක්කොම ගාණට තියෙනවා.
ඔයාට මේ වෙලාවේ කෑම කන්න පුළුවන්ද? මම තාම කෑවෙවත් නෑ.
ඇත්තටම, ප්‍රශ්න වැඩි වෙනකොට තමයි හොඳට කන්න ඕන.
ඒක නෙවෙයි, මැනේජර් ජෑන්ග් මේක හදාගන්න කාර්යබහුල ඇති. එයා කාලද දන්නෑ.
මම එයාට කන්න මොනවා හරි අරන් යන්නද?
ඇයි ඔයා මැනේජර් ජෑන්ග් ගැන වද වෙන්නේ?
මට වද වෙන්න තහනම්ද?
එයා මේක තනියම විසඳගන්න දඟලනවා...
ඔයා ඔය වගේ මම ගැන වද වෙන්නකෝ.
ඔයා මගේ සෙක්‍රටරි නේද? අම්මෝ.
මොකක්? ඔයා ඇත්තටම එහෙම හිතනවද? ඔයා පොඩි ළමයෙක් නෙවෙයිනේ.
පොඩි කන්ග් ඩූ ජුන්, ඉතින් ලන්ච් එකට මොනවද ලෑස්ති කරන්න ඕන?
හාට් හැඩේට සොසේජස් එක්ක කෙචප් ඕනද?
මම හොඳ මූඩ් එකක නෙවෙයි ඉන්නේ, ඒ නිසා ගිහින් වැඩ බලාගන්න.
ආ, ඉන්න.
කන්න පුළුවන් සැහැල්ලු දෙයක්, සෑන්ඩ්විච් එකක් වගේ දෙයක් හොයාගන්න.
හරි හරි, පොඩි කන්ග් ඩූ ජුන්.
ආ, තව දෙයක්.
ඔතනකොටත් පරිස්සමින් ලස්සනට ඔතන්න. විශේෂ විදිහට තියෙන්න ඕන.
නිකන් ඔහේ කරන්න එපා.
මම රැපින්ග් පේපර් එකේ හාට් එකක් අඳින්නම්, පොඩි කන්ග් ඩූ ජුන්.
ඕනවට වඩා දඟලන්න එපා. හරි.
ඔයා කොපි කළා කියන්න එයාලා ළඟ සාක්ෂි තියෙනවද?
ඇයි ඔයා ඔක්කොම වැරදි භාරගන්නේ?
මේක අහම්බයක් වෙන්න බැරි තරම් සමානයි.
අනික මේක පොඩි ගාණක් නෙවෙයිනේ.
ඒකයි මම කිව්වේ මම බලාගන්නම් කියලා.
ඔයා කිව්වනේ මුලින්ම ඕක හදද්දි එහෙම රෙසිපි එකක් තිබුණේ නෑ කියලා.
ඒක ඇත්ත.
මටත් හරිම අසාධාරණයි, ඒත් දැන් තර්ක කරලා වැඩක් නෑනේ.
මට අද ඉඳන් හැමදේම එවෙලේම රිපෝට් කරන්න වෙනවා.
ඒක නෙවෙයි, ඔයා අද මොකද කරන්නේ?
කාර්යබහුලද?
ඕක නම් හරිම හුරු පුරුදු බැල්මක්.
කොහොම වුණත්, අන්තිම මොහොත වෙනකම් එයා උදව් ඉල්ලන්නේ නෑනේ.
එයා වැඩ කරන ගමන් කෑම කන එක මඟහරිනවා ඇති නේද?
එකම එක පාරයි, හරිද? මේ පාර විතරයි.
ඔයා මගෙන් උදව් ඉල්ලන්නේ ඕන වුණාම විතරයි නේද?
මේ වගේ දේකට ඔයාගෙන් ඇරෙන්න මම කාගෙන් උදව් ඉල්ලන්නද?
ඔයා උදව් කරනවා නේද? ආ?
මම දන්නෑ.
අයියෝ, ඇත්තටම. අද මට කරන්න ගොඩක් වැඩ තියෙනවා, ජෑන්ග් හී වොන්.
හා ඉතින්, මම කොහොමද ඔයත් එක්ක දිනන්නේ?
හරි!
එහෙමයි ස්වාමිනී.
ඔයා මොනවද කන්න කැමති?
ආ, අපි අද මස් කමු.
මම මස් ලෑස්ති කරන්නම්, උතුමාණෙනි.
ආ, ඒක හරිම ප්‍රබෝධමත්.
ආයෙත්.
අපි කෝපි එකක් බොමු.
ආ, හරි.
මැනේජර්, කෝපි...
අපිම යන එක හොඳයි වගේ.
ආයෙත්.
කන්ග් දූ ජුන්.
ඔයා හරිම වදයක්!
ප්‍රසිඩන්ට්, පොඩ්ඩක් ඉන්න.
හ්ම්ම්!
මෙන්න.
ඔයා හරිම ආත්මාර්ථකාමී ළමයෙක්.
ඇයි ඔයා එකපාරටම රණ්ඩු අල්ලන්නේ?
එක්කෝ හොඳින් ඉන්න නැත්නම් නරකින් ඉන්න. එකක් තෝරගන්න.
මම මොකක්ද කළේ? මට කියන්න එපා
ඔයා මේ හුයි වොන් කලින් ඔයාව ප්‍රතික්ෂේප කරපු එකේ පළිය ගන්න හදනවා නෙවෙයිනේ.
එයා කිව්වනේ එයාම ඒක බලාගන්නම් කියලා.
එයා කිව්වා එයාට මගේ උදව් පොඩ්ඩක්වත් ඕන නෑ කියලා.
ඔයා හිතනවද එයා ඇත්තටම එහෙම කිව්වේ කියලා?
මට ආරංචි වුණා හුයි වොන් මේ දවස් ටිකේම සති අන්තවල වැඩ කරනවා කියලා.
ජීවිතේටම එකපාරක් ලැබෙන අවස්ථාවක් එයාගේ ඇස් ඉස්සරහ තියෙද්දි.
ඒ මදිවට, එයාට දරුවෙක් ලැබෙන්න ඉන්නේ.
අනික, එයාට අසාධාරණ විදිහට චෝදනා එල්ල වෙලා තියෙන්නේ.
ඔයාට හිතෙන්නේ එයාට දැන් කොහොම දැනෙනවා ඇති කියලද?
අයියෝ.
ජෑන්ග් හුයි වොන් ෆෝන් එක උස්සන්නේ නෑනේ.
එයා එච්චරටම කාර්යබහුලද?
ප්‍රසිඩන්ට්?
කොහොමත් එයාට කෝපි බොන්න බෑනේ.
තේ එකක් හොඳද?
ගැබිනි අයට බොන්න හොඳ මොන වගේ තේද?
ආ, මම හරියටම දන්නේ නෑ.
ආ, හරි.
රොයිබොස්.
උණු රොයිබොස් තේ එකක් දෙන්න.
හරි.
ආ, රස්නේ නිසා, අයිස් කැට දෙකක් දාන්න.
හරි.
ඔව්, සි හියොන්ග්.
ආයුබෝවන්.
ලෙමන් තේ එකක් දෙන්න.
අයිස් ගොඩක් දාලා.
හරි.
ස්තූතියි.
කෑම රසවිඳින්න.
සහකාර කළමනාකරු චොයි ද කෑම දෙන්නේ?
මට ආරංචි වුණා ඊයේ ඔයා බ්ලයින්ඩ් ඩේට් එකකට ගියා කියලා, ඒක හොඳින් සිද්ධ වෙලා වගේ පේනවා.
ඔව්, මම ඒ ඩේට් එක හොඳටම කෑවා,
ඉතින් මම ඒකේ පාඩුව මකාගන්න මේක ගත්තා, හරිද?
අපොයි, ඔයාට ආයෙත් කේන්ති ගිහින් වගේ.
නෑ, මම කිව්වේ මම මේක රසවිඳිනවා කියලා.
නිවෙන්න කලින් කන්න.
හරි! අපි කමු!
පොඩ්ඩක් ඉන්න, මැනේජර් ජෑන්ග් එන්නේ නැද්ද?
එයා තොක්බොකි වලට මාර ආසයිනේ.
ආ, එයා කිව්වා අද එයාට වැඩ ගොඩක් තියෙනවා කියලා.
ඒ අර රෙසිපි ප්‍රශ්නය නිසාද?
සහකාර කළමනාකරු චොයි... අර දවල්ටත්,
එයා කෑවේ සැන්ඩ්විච් එකක් විතරයි.
ආ, ඇයි ඔච්චර තදට ජීවත් වෙන්නේ?
අපි හැමෝම ජීවත් වෙන්නනේ බලන්නේ.
මගේ කාලේ නම්,
සීනියර් කෑම වේලක් මගහැරියොත්, ජූනියර්ස්ලත් එහෙමයි.
බඩගින්න නිසා ඇතිවුණු සහෝදරත්වයක් කියලා කියන්න පුළුවන්.
මම එයාට ගෙනත් දෙන්න ඇහුවා, ඒත් එයා කිව්වා එයාගේ බඩ අවුල් යයි කියලා.
මේ කාලේ එහෙම කළොත්, වැඩ කරන තැන හිරිහැර කිරීම් කියලා රිපෝට් වෙයි.
අපි ඉන්නේ ගල් යුගයේ නෙවෙයිනේ.
නෑ, මම කිව්වේ මම ඉස්සර එහෙම කළා කියලා.
මම සේ හියොන්ට බඩගින්නේ ඉන්න කියනවා නෙවෙයි.
පේනවා නේද තමන්ගේ දේවල් හරියට පාලනය කරගත්තේ නැති වුණාම වෙන දේ?
දේවල් කළමනාකරණය කරන එකත් දක්ෂතාවයක් වගේම හැකියාව මැනීමේ ක්‍රමයක්.
ඇත්තටම, අපේ කොම්පැනියේ මැනේජර් ජෑන්ග් තරම් මහන්සි වෙලා වැඩ කරන, සාර්ථක කෙනෙක් කවුද ඉන්නේ?
හෙව්වත් හොයාගන්න අමාරුයි, නේද?
අපේ ටීම් එක ඇතුළෙත්, මම හිතන්නේ එයා තමයි වැඩියෙන්ම වැඩ කරන්නේ.
නේද? ඒක රසයි.
නේද? කෑම රසවිඳින්න.
දැන් කාලා ඉන්නකෝ. ඒක රසයි. නේද?
එකපාරටම කෑම රුචිය නැතිවෙලා ගියා.
එහෙනම් මම යනවා
ගිහින් තව ගොඩක් මහන්සි වෙලා වැඩ කරනවා.
මට තව වැඩ ගොඩක් කරන්න තියෙනවා.
ටීම් ලීඩර්, ඔයත් ටිකක් කන්නකෝ.
ඒයි...
ඔයා කිව්වනේ ඔයාගේ කාලේ සීනියර් බඩගින්නේ හිටියොත්, ඔයාලා හැමෝම බඩගින්නේ හිටියා කියලා.
අතීතය අතීතයට බාරයි. ඔයා දන්නේ නැද්ද?
අපි අනාගතය දිහා බලලා ඉස්සරහට යන්න ඕනේ.
තේහන් ලිකර් සමාගම මෙහෙයවන අනාගතය.
හූ...
සේ හියොන්, ගොඩක් කන්න. මගේ කොටසත් එක්කම.
දැන් නවත්තන්නකෝ!
ආ, ඇත්තටම.
අ, එහෙනම්, මම යනවා.
අපි අන්තිම හොප් එක වෙනස් කරලා බැලුවොත් මොකද?
මෙතෙක් කල්,
අපි බියර් හදන්න පාවිච්චි කළේ පිටරටින් ගෙනාපු ඇරෝමා හොප්ස් විතරයි.
ඔයා මෙතන බැලුවොත්,
හොංචොන් වල, දේශීය හොප් නිෂ්පාදකයෙක් ඉන්නවා...
අපි අදට නවත්තමු.
ඔයා එකම විදිහට උඩින් පල්ලෙන් දේවල් කරනවා වගේ තමයි පේන්නේ.
ඇයි? ඇත්තටම මොකක්ද හේතුව?
මට පැහැදිලි කරන්න, කෙටියෙන් හරි, මොකක්ද වැරැද්ද සහ කොහොමද කියලා.
හේතුව...
එහෙනම් අපි ඔයා යෝජනා කරපු පළමු සංකල්පයෙන් පටන් ගමුද?
ඔයා දන්නවද ඇයි තේහන් ලිකර් සමාගම අවුරුදු දහයකට කලින් ඒල් නිෂ්පාදනය අතහැරලා දැම්මේ කියලා?
මොකද විකුණුම් බලාපොරොත්තු වුණු තරම් තිබුණේ නැති නිසා.
ඔව්, හරියටම හරි. අපිට බලාපොරොත්තු වුණු ප්‍රතිඵල ලබාගන්න බැරි වුණා.
ඒ නිසා අපි පාඩුව විඳදරාගෙන අපිට හොඳට කරන්න පුළුවන් දේට ආයෝජනය කරන්න තීරණය කළා.
ඒත් දැන්, අවුරුදු දහයකට පස්සේ,
අපි මේ අලුත් සංකල්පයක් එක්ක මේ ඒල් අභියෝගය ජයගන්න ලොකු උත්සාහයක් දරද්දී,
ඔයා ඇත්තටම හිතනවද වෙන තැනක පාවිච්චි කරපු රෙසිපි එකක් නැවත පාවිච්චි කරන එක සාර්ථක වෙයි කියලා?
ඒක... දෙවැනි සංකල්පය.
ඒල් වල ශක්තීන් තිබුණත්, ලාගර් වල තියෙන ප්‍රබෝධමත් ගතිය ඉස්මතු කරන එක
මතුපිට පැසවීමේ ක්‍රමයට ගැළපෙන්නේ නෑ වගේ.
තුන්වෙනුව... මට තේරෙනවා.
ඉතින් ඔයා කියන්නේ හැම දේකටම හේතු තිබුණා කියලා.
මුල ඉඳලම, මැනේජර් ජෑන්ග්, ඔයාගේ ප්‍රවේශය වැරදියි.
ඔයා භාරව ඉන්න මැනේජර් වුණු පළියට,
ඔයා හිතනවද මේ විශාල ප්‍රොජෙක්ට් එකේ ප්‍රශ්න ඔයාට තනියම විසඳන්න පුළුවන් කියලා?
ඔයාට හිතෙන්නේ නැද්ද ඔයාගේ ඔය ක්‍රමය ආරම්භයේ ඉඳලම හරිම අපරීක්ෂාකාරී සහ වගකීම් විරහිතයි කියලා?
කතාවක් ආපු නිසා කියන්නේ,
ඇයි ඔයාගේ සෞඛ්‍යය නැති කරගෙන ප්‍රතිඵල වෙනුවෙන් ඔයාගේ ජීවිතේ පරදුවට තියන්නේ?
ඔයාට දැනටමත් ඇති තරම් දීමනා ලැබිලා තියෙන්නේ,
ඔයාගේ ජර්මනියේ ස්ටඩි ප්‍රෝග්‍රෑම් එකත් තහවුරු වෙලයි තියෙන්නේ.
ඇයි ඔයා ඒක ඇදලා ගන්නේ... කොම්පැනියට පැහැදිලිවම
ධූරාවලියක් සහ පද්ධතියක් තියෙනවා.
ඒත් ඇයි ඔයා මගෙන් උදව් ඉල්ලුවේ නැත්තේ?
මොකක්ද කිව්වේ?
ඇයි ඔයා මගෙන් උදව් ඉල්ලුවේ නැත්තේ!
හිනාවෙන්න එපා.
ඉතින් මේ සේරම කළේ එයාගේ අවධානය ගන්න.
නෑ! ඒකනේ!
මම කිව්වා නෑ කියලා! ඔයා අමුතු පාට මනුස්සයා.
ඇයි මම අමුතු?
හිනාවෙන්න එපා.
ඔව්.
ඔයා මොකුත් හොයාගත්තද?
ඉක්මනට කරන එක ගැන නෙවෙයි, හරියට කරන එක ගැන අවධානය දෙන්න.
ඔඩිට් ටීම් එකට පුළුවන්ද සේවකයින්ගේ අභ්‍යන්තර මැසෙන්ජර් ලොග් බලන්න?
නෑ, එක කෙනෙක්ගේ විතරයි.
මට එක කෙනෙක්ගේ විතරයි චෙක් කරන්න ඕනේ.
අර ඔයා ගිය පාර ෆෝන් එකෙන් ඉල්ලපු විස්තර ගැන.
ඒක තාම සැකයක් විතරයි, ඒ නිසා මට විශ්වාසයක් තිබුණේ නෑ ඔයාට කියනවද නැද්ද කියලා.
මෙන්න...
අ, පොඩ්ඩක් ඉන්න, මෙන්න.
මට ටීම් ලීඩර් බෙක් එක්ක කතා කරන්න දෙන්න.
එයා ඇත්තටම පොරොන්දු ඉෂ්ට කරයිද?
ඒක එකපාරටම කරන එක ටිකක් අමාරුයි,
ඒත් එයා කිව්වා ටික වෙලාවකින් කෝල් කරන්නම් කියලා.
අපි විස්තර ෆෝන් එකෙන් කතා කරගමු.
අපේ කොම්පැනියේ බෙක් කියලා ටීම් ලීඩර් කෙනෙක් ඉන්නවද?
ආයුබෝවන්.
ආ, සාදරයෙන් පිළිගන්නවා.
ඔයා මොනවද කන්න කැමති?
අපි මොනවද කන්නේ? මොකක්ද?
එයා මේ වෙලාවෙත් ඒ ගැන හිත හිත අවුලෙන්ද ඉන්නේ?
මම දන්නේ නෑ. ඇත්තටම, මට තේරෙන්නේ නෑ.
මම කියන්නේ, එහෙම වුණත්, ගැබිනි කාන්තාවකට එහෙම කරන එක හරිම නපුරු වැඩක්.
ඒත් එයා කියපු හේතු සේරම සාධාරණයිනේ.
මැනේජර්ට බැරිද සමහර දේවල් තනියම විසඳගන්න?
මට නිකන් ටීම් එකට කරදරයක් වෙන්න ඕනේ නෑ මොකද ඒක මගේ වගකීමක් නිසා.
ඒ නිසයි මම එහෙම කළේ.
මම දන්නවා. මම හොඳටම දන්නවා.
නිකන් බොරුවට ඒ ගැන හිතලා ස්ට්‍රෙස් වෙන්න එපා.
ඒක බබාට හොඳ නෑ.
හුස්ම ගන්න. හුස්ම ගන්න.
ඔව්, හුස්ම ගන්න.
මොකද?
ඉතින් ඔයා දැන් වැඩ ඉවරද?
මොකද, ඔයා ආවේ සමාව ගන්නද?
නැත්නම් ඔයා ආවේ සමාව ගන්න එක අහගන්නද?
මම ඒ ගැන කල්පනා කරලා බැලුවම, ඒක සම්පූර්ණයෙන්ම අසාධාරණ නෑ.
ඇරෝමා හොප්ස් වෙනුවට දේශීයව වගා කරන හොප්ස් පාවිච්චි කරන එක.
ඇත්තටම ඒක තමයි හොඳම විසඳුම වෙන්න පුළුවන් අපේ වර්තමාන තත්ත්වයට...
ඔයා මෙච්චර දුර ආවේ ඔය ටික කියන්න විතරද?
නෑ, ඇත්තටම, ඔඩිට් ටීම් එක...
කමක් නෑ. ඔයා ඕක ලස්සන කර කර කියන්න ඕනේ නෑ.
ඇත්ත, මගේ යෝජනාව එච්චර හොඳ නෑ.
නෑ, ඒක නෙවෙයි ඇත්තටම...
මම පිළිගන්නවා.
මම අසරණ වෙලයි හිටියේ, මට ඕන වුණේ දේවල් හරිගස්සන්න විතරයි.
මම වගකීම සහ ධූරාවලිය නොසලකා හැරලා, ඒ සේරම මගේ කරමතට ගත්තා.
ඒත්,
මම ගත්ත තීරණ
ප්‍රසිඩන්ට්, ඔයාට වගකීම් විරහිතයි කියලා පෙනුනට,
ඒවා නිශ්චිත හේතු ඇතුව ගත්ත තීරණ.
ඒවා මම ලේසියට ගත්ත තීරණ නෙවෙයි කොහෙත්ම.
ඉතින්...
මම කියන්නේ...
මොකද වුණේ? ඔයාට රිදුණද?
මේ...
මගේ බඩ... බඩ?
ඇයි මොකද වුණේ? ආ? ආව්!
බබා...
බබාට මොකුත් වෙලා නෑ නේද?
එහෙම දෙයක් වෙන්න විදිහක් නෑ, බය නොවී අපි පරීක්ෂා කරලා බලමුකෝ.
මම මෙතන දේවල් බලාගන්නම්, ඔයා කලබල නොවී ඉන්න.
සමාවෙන්න.
ජෑන්ග් හුයි වොන්ගේ භාරකරු ද?
ඔව්.
මේ ෆෝම් එක පුරවන්න.
අම්මා ගොඩක් මානසික පීඩනයෙන් ඉඳලා තියෙන පාටයි.
ගැබ් ගත්තු මුල් කාලෙදි ගබ්සා වෙන්න තියෙන අවදානම වැඩි නිසා ගොඩක් පරිස්සම් වෙන්න ඕනේ.
දැන් මෙතනට ආවේ විස්තර කරන්න ද?
දැන් විස්තර කරලා වැඩක් නෑනේ.
අපිට සිද්ධ වුණ දේ පාලනය කරගන්න වෙනවා.
බාරව ඉන්න මැනේජර් වුණ පලියට,
මේ වගේ ලොකු ප්‍රොජෙක්ට් එකක ප්‍රශ්න තනියම විසඳන්න පුළුවන් කියලා හිතුව ද?
මුල ඉඳලම ඕක පරිස්සමක් නැති වගකීම් රහිත වැඩක් කියලා හිතුණේ නැද්ද?
මින් උක්
ඔව්, මොකද වුණේ? වැඩේ හරි ගියා ද?
හලෝ?
මේ ජෑන්ග් හුයි වොන්ගේ ෆෝන් එක නේද?
කවුද මේ? ඔයා කවුද?
ඔයා අර පිරිමි යාළුවා ද? ඔයා මාව දන්නව ද?
මම ජෑන්ග් හුයි වොන් ගැන වගකියන කෙනා.
ආ, ඔව්.
හුයි වොන් එතන ඉන්න නිසා, මට එයාට කතා කරන්න පුළුවන් ද?
වැඩකට. හුයි වොන් දැන් නිදි.
තාම රෑ 8 වුණා විතරනේ.
රෑ 8ට කොල්ලෙක් ඉන්න කෙල්ලෙක්ට කතා කරන එක හරි මදි නේද?
එයා කොච්චර මහන්සි වුණත් රෑ 8ට නම් නිදාගන්නේ නෑ.
ඇයි ඔයා එයාගේ නිදාගන්න වෙලාවට බාධා කරන්නේ?
මොකක්?
නෑ, මම අදහස් කළේ...
මීට පස්සේ, කරුණාකරලා ජෑන්ග් හුයි වොන්ට පෞද්ගලික දේවල් වලට කතා කරන එක නවත්තන්න.
විශේෂයෙන් රෑ 7න් පස්සේ.
වැඩක් තියෙනවා නම් කෝල් නොකර මැසේජ් එකක් දාන්න.
වෙන කියන්න දෙයක් නැත්නම් මම තියනවා.
එහෙම නෙමෙයි, හලෝ? ඔයා මොකද ඔතන කරන්නේ?
ඔයා ඇහැරුණා ද?
දැන් කොහොම ද ඔයාට?
බබාට කොහොම ද?
ආ, ඒක...
මේ පේන විදිහට, දැන් එයා ගමි බෙයාර් කෙනෙක්ගේ සයිස් එකට ඇවිල්ලා.
මේ තියෙන්නේ යෝක් සැක් එක.
මේ හරියෙ තියෙන්නේ ඔළුව.
පේනවා නේද? ඔව්.
අපි හෘද ස්පන්දනය අහලා බලමු ද?
ස්කෑන් එකට අනුව නම් එයා සනීපෙන් ඉන්නවා,
ඒත් බඩේ කැක්කුමයි ලේ යෑමයි නිසා,
මම ගබ්සා වීමක් නොවෙන්න ඉන්ජෙක්ෂන් එකක් දෙන්නම්.
ඊළඟ දවස් ටිකේ අනිවාර්යයෙන්ම හොඳට විවේක ගන්න ඕනේ.
හරි.
මට හොඳටම විශ්වාසයි මම ඒ කටහඬ අහලා තියෙනවා.
චා මින් උක්? මොකද මෙහේ? මාව හොයාගෙන මේ තරම් දුර ආව ද?
මට ඔයාගෙන් දෙයක් අහන්න තියෙනවා.
ඉතින් අහනවාකෝ.
බබාගේ තාත්තා, එයා ක්ලිනික් එකේදි පෙනුනේ කොහොම ද?
එයා මොකද කරන්නේ කියලා දන්නව ද?
මෙතනට තොක්බොක්කි එකක් දෙන්න. බිත්තර රෝල් එකකුත් ඕනේ.
මටත් බිත්තර රෝල් එකක් දෙන්න.
හරි. මම රසට හදලා දෙන්නම්.
හා. හා.
පොඩ්ඩක් ඉන්න.
බබාගේ තාත්තා අපේ කම්පැණි එකේ ප්‍රසිඩන්ට් කියලා
ඔයා මින් උක්ට කියන්න එපා හරි ද?
මම දන්නවා, ඒත්...
පස්සේ දැනගත්තොත් එයාට තවත් දුක හිතෙන එකක් නැද්ද?
ඔයාට මතක නැද්ද?
ඉස්සර කැම්පස් එකේදි,
මින් ජි සහ ජේ හ්යුන් ක්ලබ් රූම් එකේ ඩේට් කර කර ඉද්දි මාට්ටු වුණානේ.
ඒක රහසක් විදිහට තියාගන්න කියලා එයාලා අපි තුන්දෙනාටම වැන්දා.
ඒත් චා මින් උක්ට මූණ හංගගන්න බැරිව දඟල දඟල හිටියානේ.
ඊටපස්සේ සතියක් යද්දි මුළු ඉස්කෝලෙම කතාව දැනගත්තා.
සතියක් නෙමෙයි, දවස් තුනයි ගියේ.
ඔව්, ඔව්!
අර ප්‍රසිද්ධ සිද්ධිය.
එයාගේ හිතේ තියෙන දේ කෙලින්ම මූණෙන් පේනවා.
හරි හරි. මම කාටවත් කියන්නේ නෑ.
පොරොන්දු වෙන්න.
පොරොන්දු වෙනවා.
ෂා, හිතාගන්නත් බෑ!
ඇයි? මොකද?
ජේ හ්යුන් සහ මින් ජි බඳින්න යනවාලු.
ඔයාලා දැනන් හිටියා ද? එයාලා ආයෙත් යාළු වුණා ද?
ඔව්. ඔව්.
ඉතින් ආපහු යාළු වෙලා මාස තුනෙන් එයාලා බඳින්න යනව ද?
ඔව්.
ඇයි මම විතරක් දන්නේ නැත්තේ?
ඇයි කවුරුත් මට කිව්වේ නැත්තේ?
මම රහස් රැකගන්න දක්ෂයිනේ. ඔව්.
මම දන්නවා.
ඒක නෙමෙයි, මම හුයි වොන්ට කතා කළා,
ඒත් ඒ මිනිහා ෆෝන් එක අරගෙන,
කියන්න තියෙන දේ කියලා ෆෝන් එක තිබ්බා.
එදා දවසෙත් එහෙම ද වුණේ?
එයා හරි නපුරුයි ගණන් ගන්නේ නැති පාටයි ද?
අනේ මන්දා, මම එයාව දැක්කේ චුට්ටයි, ඒ නිසා මට හරියට මතක නෑ...
අපොයි, ඇත්තටම හුයි වොන් කොහෙන් හොයාගත්ත මිනිහෙක් ද මන්දා ඒ?
ඒක නෙමෙයි, ඔයා ඒක අහන්න විතර ද මේච්චර දුර ආවේ?
ඔයා හුයි වොන්ට කැමති ද?
මම ද? නෑ, මම කිව්වේ,
එක පාරටම මෙහෙ ඇවිල්ලා ප්‍රශ්න අහන එක ඔයාගේ පුරුද්දක් නෙමෙයිනේ,
අනික එයා හොඳ කෙනෙක් ද කියලා හොයන එක.
ඒයි, ඔයා!
මම එයාව හුඟ කාලෙක ඉඳන් දන්නවා.
ඔයා දන්නවනේ එයාගේ හැටි. එයා වැඩ ඇරෙන්න වෙන කිසි දෙයක් හරියට කරනව ද?
ඒක නම් ඇත්ත.
ඒත් ඔයා ඒක අහන්න ද මේච්චර දුර ආවේ?
මට චෙක් අප් එකට තනියම යන්න තිබුණා.
පොඩ්ඩක් ඉන්න.
ඔව්?
මොකක්?
සමාවෙන්න, මේක...
ආ?
නෑ, මම හිතුවේ ඔයාට බබෙක් හම්බවෙන්න ඉන්නවා කියලා.
ආ.
මේකෙ ඇල්කොහොල් නෑ.
ආහ්.
ඇත්තටම මේක නිසා මම මෙහෙ ඉන්න වයසක අයගෙන් හොඳට බැනුම් අහනවා.
මේක නිකන් බීමක් විතරයි, ඇල්කොහොල් නෑ කියලා කොච්චර කිව්වත් වැඩක් නෑ,
ඒ අය විශ්වාස කරන්නේ එයාලා දන්න දේ විතරයි.
ඔව්, ඉතින් වැරදි විදිහට හිතන එක සාධාරණයි.
මම ඉස්පිරිතාලෙ ඉද්දි මේවා බොන එක අඩු කළා.
ඒත් ළඟක ඉඳන්, මේකවත් නැත්නම්, මට කිසිම සතුටක් නෑ.
මම ඉස්පිරිතාලෙ හිටියත් නැතත්, මගේ මහත්තයා හැමදාම රෑට එන්නේ හොඳටම බීලා.
මටත් හිතෙනවා හොඳටම බොන්න,
සමහර දවස්වලට මට ඔක්කොම අමතක වෙන්න බොන්න හිතෙනවා.
මට කලින් මෙතනට ආපු යාළුවෙක් තමයි මේක හොරෙන් ගෙනත් දුන්නේ.
මේ තේහාන් ලික්කර් එකේ එකක් ද?
මම අහලා තියෙන විදිහට එයාලගේ ප්‍රසිඩන්ට් ලඟකදි ඉඳන්
හැම සෙන්ටර් එකකටම මේ ඇල්කොහොල් නැති බියර් පෙට්ටි දහයක් ගානේ දෙනවලු.
ප්‍රසිඩන්ට්?
ඔව්, එයා කියලා තියෙන්නේ මාස දහයක් බඩේ තියාගෙන දුක් විඳින අම්මලාට දෙන තෑග්ගක් කියලා.
අම්මලාට ගොඩක් අමාරුයිනේ.
රිපෝටර් පාක්,
ඔයා මේ කම්පැණි එකේ ස්පෝර්ට්ස් ඊවෙන්ට් වලටයි, පාපන්දු ක්ලබ් වලටයි,
සමහර දේශපාලඥයින්ගේ පාසල් හමුවීම් වලටයි හොරෙන් බඩු යවන ඒවා ගැන හොය හොය ඉද්දි...
අනේ මෝඩයා.
ඇත්තටම හිත හැදෙන්න ඕන කාටද? අම්මලාට නේද?
අනේ, මට බබා හම්බවෙන්න එනවා වගේ.
පැටියෝ, ගොඩක් වෙලා යයි ද?
මට මෙතනින් මොනවා හරි කාලා එන්න ද?
මොකක්? මම ඉක්මනට එන්නම්.
මට හරි බඩගිනියි.
ශික්.
මේක කාන්තාවන් වෙනුවෙන් කරන දෙයක් නෙමෙයි. අම්මලාට කරන උදව්වක්.
අම්මා සතුටින් ඉන්නවා නම්, බබාටත් පහසුයිනේ.
අම්මලාත් මනුස්සයෝනේ.
අද දවසට ස්තූතියි.
මම දැනටමත් ටීම් ලීඩර් බෑන්ග්ට කතා කළා.
ටික දවසක් වැඩට එන්නේ නැතුව හොඳට විවේක ගන්න.
දැන් වැදගත්ම දේ ඔයාගේ සෞඛ්‍ය තත්ත්වය හොඳ අතට ගන්න එක.
මොකක්? ඒත් මේක වැඩ වැඩිම කාලේනේ...
මම නිකන් නෙමෙයි කියන්නේ.
ඔයාගේ දේශීය හොප්ස් ගැන අදහස තියෙනවනේ,
අපි ප්ලෑන් කරන්නේ ඒ කන්සෙප්ට් එකට අනුව අලුත් ප්‍රොඩක්ට් එකක් හදන්න.
ඇත්තම ද?
ඔයා ඉදිරිපත් කරපු අදහස් වලින් සාර්ථක කරගන්න පුළුවන් අයිටම් කීපයක් මම මාක් කරගත්තා.
ඔයා ආපහු ආවම අපිට ඒවා පටන් ගන්න පුළුවන්.
කොහොමත් මේ ගැන කතා කරන එකේ,
ජෑන්ග් හුයි වොන්, ඔයාගේ හීනය,
ජර්මනියේ ඉගෙන ගන්න එක විතරක් නෙමෙයි නේද?
මම හිත හදාගත්තේ එදා.
මම තීරණය කළා ඊළඟට මම ජර්මනියේ ඉගෙන ගන්න යන්න ඕනේ කියලා.
පිටරට අයගේ දිව පිනවන විදිහේ මගේම බියර් එකක් හදන්න මම තීරණය කළා.
ඒක තමයි මගේ හීනය.
ඔයාගේම ඔරිජිනල් බ්‍රෑන්ඩ් එකක් පටන් ගන්න එක. ඒක නේද ඔයාගේ ලොකුම ඉලක්කය?
ඒක ඇත්ත, ඒත්...
එහෙනම් ඇයි ඔයා ඈතට යන්න හදන්නේ?
ඇයි මෙහේ ඉඳන්ම ඒ අභියෝගය භාර ගන්නේ නැත්තේ?
ඒ හීනය. මම ඒක හැබෑ කරගන්න උදව් කරන්නම්.
ප්‍රසිඩන්ට්.
ඔයා මොන තීරණය ගත්තත් මම ඒකට ගරු කරනවා,
ඒත් ඔයා යන පාර ගැන ඔයාට පසුතැවීමක් තියෙන්න බැහැ.
මට සමාවෙන්න.
ආපහු හැරිලා බලද්දි,
මම මගේ තත්ත්වය ගැන විතරයි හිතලා තියෙන්නේ.
අම්මේ!
ෂික්, දැන් මොකද?
අම්මේ, ඔයා ඔහොම කළොත්,
මම ඔයා ළඟදි අහිංසක විදිහට ඉඳලා, එළියට බැස්ස ගමන් මට ඕන විදිහට ඉන්නවා.
මට මේ Gen Z ළමයිව පෙන්නන්න බෑ.
ම්හ්.
ඒ ගොල්ලෝ කියනවා පර්ෆෝමන්ස් බලද්දි තනියම කරන ඉදිරිපත් කිරීම් වලටයි,
ප්‍රොජෙක්ට් වලට දායක වෙන එකටයි ලකුණු දෙනවලු.
කිසි දෙයක් මග අරින්නේ නැතුව හැමදේම කරනවා කියලා ඉස්සරහට එන්න.
ඕක තමයි අම්මේ ඔයාගේ ප්‍රශ්නේ.
නිකන් හරියට ඇවිදින්න පුරුදු වුණ පොඩි ළමයෙක්ට බයිසිකල් පදින්න උගන්නනවා වගේ.
ඔයා කිව්වා නේද පැරෂුට් එකෙන් එන අයට කැමති නෑ කියලා.
එහෙනම් ඔයාගේ මහන්සියෙන්ම කැපිලා පේන්න ඕනේ.
අම්මේ, මම තාම ඉන්ටර්න් කෙනෙක්.
අනික මැනේජ්මන්ට් ප්‍රශ්න වලට මාමා ඉන්නවනේ, ඉතින්... ඕන දෙයක්.
තේහාන් ලික්කර් එක ඔයාගේ.
ඔයා හිතන්න ඕනේ ඔයා තමයි අයිතිකාරයා කියලා.
මට ඕනකමක් නැතිව නෙමෙයි. මට ඕනේ මගේ හැකියාවෙන් ඉස්සරහට යන්න.
ඉතින් ඔයාට කවදාවත් චාන්ස් එකක් ආවේ නැත්නම්? ඈ?
මාමාට වෙන ගෑනු කෙනෙක් ඉන්නවා, ළමයෙකුත් ඉන්නවා.
ඔයා මාමා එක්ක ඕවා ගැන කතා කරනවද?
එයාලා කසාද බැන්දොත් මොකද වෙන්නේ?
ඕක අමතක කරලා දාන්න.
ඔයා දන්නවද එයාලා හම්බවුනේ කොහොමද කියලා?
මම එච්චර විස්තරයක් දන්නේ නෑ.
මාත් ඕක දන්නේ නෑ මම එයාලව ක්ලිනික් එකේදි දැක්කේ නැත්නම්.
ක්ලිනික් එකේදි?
හැබැයි එතකොට නම් එයාලා අඳුරන්නේ නෑ වගේ හිටියේ...
මොනවද මේ කියවන්නේ?
ඈ?
මුකුත් නෑ, මුකුත් නෑ.
අම්මට බඩගිනි නැද්ද? මට නිකන් බඩගිනි වගේ.
මොනවද කන්න ඕනේ?
මට නිකන් බඩගිනි වගේ.
හොරාව අල්ලගත්තද?
ආ, මැනේජර් ජෑන්ග්, ඔයා එදා මෙහේ හිටියේ නෑනේ, ඒකයි මිස් වුනේ.
උදේ ඉඳන්ම මෙහේ මාර කලබලයක් තිබුනේ.
මාකටිං ටීම් එකේ ටීම් ලීඩර් ෂින්ව දන්නවද?
අපි ඔඩිට් ටීම් එකෙන්.
ඔව්, මොකක්ද ප්‍රශ්නේ?
මොනවද බලන් ඉන්නේ? එයාගේ බඩු ටික පැක් කරන්න.
එයා මේ පාර පඩි වැඩි කරපු එක ගැන සතුටෙන් නෙවෙයිද හිටියේ?
බලන් ගියාම එයා වෙන රස්සාවක් හොයාගෙන ඉඳලා තියෙන්නේ.
සේල්ස් එකේ ඩිරෙක්ටර් පාක්ව දන්නවනේ
මාසෙකට විතර කලින් වෙන කම්පැනියකට මාරු වුනේ?
එයා අරහේ ඉන්න ටීම් ලීඩර් බෙක් එක්ක එකතු වෙලා,
මීටින් එකක් සෙට් කරලා තියෙනවා
අපේ අලුත් ප්‍රොඩක්ට් එක ගැන විස්තර විකුණන්න.
අනිත් කම්පැනි එකට අයිඩියා එක හොඳයි කියලා හිතිලා ඒක ඉක්මනට පටන් අරන්.
හැබැයි ප්‍රසිඩන්ට් කාන්ග්ට ඒක මාට්ටු වුනා.
කොහොමද? ටීම් ලීඩර්ලගේ මීටින් එක වෙලාවේ,
එයා දැකලා තියෙනවා ටීම් ලීඩර් ෂින් එළියට ගිය ගමන් කෝල් එකක් ගන්නවා.
එයාට ඇහිලා තියෙනවා 'විස්තරේ ලීක් වුනොත් වැඩේ ෂේප් කරන්න' වගේ කතාවක් කියනවා.
ඒකෙන් සැක හිතිලා, එයා ඔඩිට් ටීම් එක දම්මලා සාක්ෂි හොයලා.
තමුන් හිතුවද මාට්ටු වෙන්නේ නෑ කියලා?
නැත්නම් මාට්ටු වුනත් කමක් නෑ ලොකු ගාණක් හම්බවෙන නිසා කියලා හිතුවද?
ප්‍රසිඩන්ට් කාන්ග්, ඒක...
මට නිදහසට කරුණු ඕනේ නෑ.
කරපු දේට වගකියන්න.
මේක කරනකොට හිරේ යන්න වෙයි කියලත් හිතාගෙනනේ කරන්න ඇත්තේ, නේද?
අම්... ප්‍රසිඩන්ට්...
මම සමාව දෙන්න බැරි වරදක් කරේ.
ටීම් ලීඩර් ෂින්, තමුන්ට වෙලාව හොඳයි වගේ.
මොකද අද මට හොඳට වෙලාව තියෙනවා.
අපි බලමු හරියටම කම්පැනි එකට කොච්චර පාඩුවක් වුනාද කියලා
අලුත් ප්‍රොඩක්ට් එකේ විස්තර ලීක් වුන නිසා.
ප්‍රසිඩන්ට්.
කොහොමහරි තාම ඉවර නෑ, ඒත් වැඩේ හරියන පාටයි.
එහෙමද.
ඒක ලොකු දෙයක්.
අනික, ප්‍රසිඩන්ට් කාන්ග් කිව්වා මැනේජර් ජෑන්ග් ආවම, අපි කට්ටියම ඩිනර් එකකට යමු කියලා.
මේක නෙවෙයි හැබැයි.
එයා මේ තෑග්ග දුන්නා.
ප්‍රසිඩන්ට් කාන්ග් දුන්නේ?
ඔයා ටීම් එක බේරගන්න තනියම මහන්සි වුන හින්දා වෙන්න ඇති මේක දුන්නේ?
පිටින් සැරට හිටියට, එයා හරිම හොඳයි.
ඇත්තටම. හරියට මම වගේ.
හරි.
ටීම් ලීඩර්!
ඇයි?
මම ජර්මන් යන්නේ නෑ.
මම රට යන එක අත ඇරලා දැම්මා.
මොකක්?
කලින් කිව්වා වගේ, ටීම් ලීඩර් ෂින්ව පුළුවන් ඉක්මනට අස් කරනවා.
අපේ නීතිඥයත් එක්ක කතා කරලා නීත්‍යානුකූලව වැඩේ කරන්නම්.
ප්‍රසිඩන්ට් කාන්ග් ඩූ ජුන්.
මම කිව්වේ අපි නීතියට අනුව වැඩ කරමු කියලා.
ඔව්, නඩුවේ විස්තර මට දැනුම් දෙන්න.
අද දවසට එච්චරද තියෙන්නේ?
ඔව්, කෙලින්ම ගෙදර යනවද?
එහෙම තමා හිතාගෙන ඉන්නේ.
පොඩ්ඩක් ඉන්න.
දැන් තමයි මතක් වුනේ, මමනේ ඩිනර් එක ලෑස්ති කලේ.
මම ගියේ නැත්නම් එයාලා අවුල් වෙයි නේද?
මට කියන්න එපා ඔයා අර අලුත් ප්‍රොඩක්ට් ටීම් එකේ ඩිනර් එකට යන්න හදන්නේ කියලා?
මම ඒ ගැන කල්පනා කලේ.
එයාලා මම එනකම් බලන් ඉන්නවා ඇති.
ඔයා දන්නවද ඔෆිස් පාටියක ඉන්න හොඳම එක්කෙනා කවුද කියලා?
බිල ගෙවලා පාටියට එන්නේ නැති ප්‍රසිඩන්ට්.
නෑ.
ප්‍රසිඩන්ට් කෙනෙක් වුනාම පොඩ්ඩක් පෙන්නන්නවත් යන්න ඕනේ.
යමු.
එහෙම යන්න ඕනේ නෑ!
කවුරුත් ඔයා එනකම් බලන් ඉන්නේ නෑ.
බොන්න! බොන්න!
ඒත් එයා ඇයි යන්නේ නැත්තේ?
ඒක නම් හරි පුදුමයි.
එයාට අසනීපයක්වත්ද?
නැත්නම් මිනිස්සු හිතන නිසාද දන්නේ නෑ එයාට රට යන්න චාන්ස් එක හම්බවුනේ වාසියට කියලා?
එතකොට ඇයි ඔයා ටීම් ලීඩර් බෑන්ග්ගේ පැත්ත ගත්තේ?
ආ, මැනේජර් ජෑන්ග්.
අසිස්ටන්ට් මැනේජර් චොයිට ඕනෙලු ඔයාට ඩ්‍රින්ක් එකක් දීලා පරණ තරහ මරහ ඉවර කරගන්න.
ආ, මැනේජර් ජෑන්ග්.
මට සමා...
ඔයා මගේ සමාව බාරගන්නවා නේද?
අනේ නෑ, මාත් බොන්න ආසයි,
ඒත් මේ දවස්වල මම බෙහෙත් වගයක් බොනවා.
මම යාළු වෙන්න හදපු ඩ්‍රින්ක් එක.
දැක්කනේ? එයා ඒක ගන්නේ නෑ.
නෑ, මම එහෙම දෙයක් නෙවෙයි කිව්වේ.
ආ, අසිස්ටන්ට් මැනේජර් චොයි, අද වැඩ ටික හොඳයි.
හැබැයි අපිට හරිම කුතුහලයි,
ඇයි ඔයා එකපාරටම ජර්මන් යන්නේ නෑ කියලා තීරණය කලේ?
මේ ඔක්කොම කලබල ඒක නිසා නේද?
මට තේරුනා මම මෙහේ ඉඳන් විසඳගන්න ඕනේ ප්‍රශ්නයක් තියෙනවා කියලා.
මට මගේ හීන වලට මෙහේ ඉඳන් වුනත් යන්න පුළුවන්.
යන්නේ නැති කෙනෙක්ව අවුස්සන්නේ මොකටද?
කොහොමත් අපි එකතු වෙලා ඉන්නේ ඔයා නිසානේ,
පටන් ගැන්මක් විදිහට එකක් බොන්නකෝ.
මම? ඇයි?
ටීම් ලීඩර් දෙන ඩ්‍රින්ක් එකක් එපා කියන්නද හදන්නේ?
මම එයා වෙනුවට බොන්නම්. මට දෙන්න.
ආ, කවද්ද ඉඳන්ද ඉන්ටර්න්ලා මෙච්චර දඟ වුනේ?
මැනේජර් ජෑන්ග්, මගේ අත රිදෙනවා.
බොන්න! බොන්න! බොන්න! බොන්න!
එක පාර! ගහන්න! ගහන්න!
තව කොච්චර වෙලා අපිව බලන් තියනවද?
වීදුරුව අරගෙන වැටුනා වගේ කලා නම් හරිද?
නැත්නම් බොනවා වගේ පෙන්නලා එක පාරටම වමනේ දැම්මොත්?
අයියෝ, මට පිස්සු හැදෙනවා.
බලෙන් බොන්න කියන සංස්කෘතිය තාම තියෙනවද අනේ?
අම්මෝ!
ෂා, අපේ ප්‍රසිඩන්ට් මාරයිනේ.
රෑ තරුව යන්නද හදන්නේ?
ඔයාට වැඩිද?
නෑ.
ගානට වැදිලද ඉන්නේ?
මාත් එක්ක බොන්නකෝ.
මට ඩ්‍රයිව් කරන්න තියෙනවා,
ඒ නිසා වතුර විතරයි.
ආ.
කමක් නෑ, මම නවත්තන්නම්.
ඇයි?
මට වෙරි වෙන්න ඕනේ නෑ.
මට ඕනේ නෑ මට වඩා බාල අය ඉස්සරහා චාටර් වෙන්න.
එහෙනම්,
මම ඉන්නකොට විතරක් වෙරි වෙන්න.
මට එහෙම බෑ.
මම කැමති නෑ
මම බිව්වම හැසිරෙන විදිහට.
ඇයි?
කට්ටිය කියනවා මම බිව්වම හුරතල් වෙනවා කියලා.
මට වෙරි වුනාම.
ඔයා කොහොමත් හුරතල්.
ඒක රඟපෑමක් නෙවෙයි, ඔයා ඇත්තටම එහෙමයි.
ඔයා අද ටිකක් හොඳට බිව්වා නේද.
ඇයි? මම වෙනස් වගේද පේන්නේ?
අයියෝ, මට මුකුත් කියන්නවත් බෑනේ.
මම බිව්වේ ඔයාලා දෙන්නා හින්දා.
අපි දෙන්නා?
දරුවයි මායි දැන් කොහොමත් එකට ඉන්නේ.
ඇයි? ඒක ඔයාට ප්‍රශ්නයක්ද?
ඕක අමතක කරලා දාන්නකෝ අනේ.
ස්තූතියි.
මම අහගත්තා ඔයා මං වෙනුවෙන් වැරදිකාරයාව අල්ලගත්තා කියලා.
මම කලින් හොස්පිට්ල් ගිය වෙලාවෙත්,
මම කිව්වේ නැති වුනාට, මට හිතුනා මට උදව්වක් තියෙනවා කියලා.
ඔයා කිව්වම ඔයා මට මගේ හීනෙට යන්න උදව් කරනවා කියලා,
අනික මම ගන්න ඕනම තීරණයක් අගය කරනවා කිව්වම...
මේකයි වැඩේ.
මම මේ දරුවව හදාගන්නවා.
ඒකෙන් කියන්නේ නෑ මම ඔයාව බඳිනවා කියලා,
ඒ නිසා වැරදියට හිතන්න එපා.
එහෙනම් අපි හිමින් පටන් ගමුද?
එහෙමවත් බැරිද?
මොකක්? ඔයා දරුවා තියාගන්න තීරණය කරපු නිසා,
මට ඕනේ නෑ මෙතනින් නවතින්න.
අන්න එයා ඉන්නවා!
අල්ලගන්න! අල්ලගන්න!
අල්ලගන්න. අල්ලගන්න!
අල්ලගන්න!
අපි එයාව අල්ලගන්න ඕනේ!
කොහෙද මේ දුවන්නේ? දැන් නම් යන්න දෙන්න බෑ.
අපිට දෙවෙනි වටේට යන්න තියෙනවා!
අපි ඔක්කොම යමු!
බොස්, යමු අපිත් එක්ක!
දෙවෙනි වටේ! කැරොකේ!
අපේ දෙවෙනි වටේ තමයි කැරොකේ.
කැරොකේ!
මම යන්න ඕනේ. කැරොකේ.
කැරොකේ!
කැරො...
ඔයා කම්පැනියට කියලා පොඩි නිවාඩුවක් ගන්න.
මම ඒක ඉවර කලත් නැත්නම් වෙන කෙනෙක්ට දුන්නත්,
මට ඕනේ මගේ අවසානය මමම තීරණය කරන්න.
ෆීල්ඩ් ට්‍රිප් එකක්? එයාලා දෙන්නා විතරද?
වඩා දුක හිතෙන්නේ නැද්ද තමන් විශ්වාස කරන කෙනෙක්
තමන්ව පාවා දුන්නම?
එයාට අපිට කියන්න බැරි ප්‍රශ්නයක් තියෙනවද දන්නේ නෑ?
ඒක ඇත්ත. එයා මේ ටිකේ
ටිකක් අමුතුවෙන් හිටියේ.
හොස්පිට්ල් එකට යන්න ඕනෙද? මම ඔයා එක්ක යන්නම්.
කවුරුහරි දැක්කොත් වැරදියට හිතයි.
ඔයා මේ ගැන කල්පනා කරන ගමන්, එයා කොහෙද, මොනවද කරන්නේ?
සමහරවිට පටන් නොගන්න එකමයි හොඳ.
මම කවදාවත් ඒ ගැන එහෙම හිතුවේ නෑ.
ඔයා හිතන්නේ මම ඔයත් එක්ක සෙල්ලම් කරනවා කියලද?
💜💜සිංහල පරිවර්තනය : සුලෝචනා ජයකොඩි💜💜